als_Latn dik_Latn tur_Latn
DAR FIER
DREJTORIA ARSIMORE RAJONALE FIER
Drejtoria Arsimore Rajonale Fier është institucion shtetëror në vartësinë e Ministrisë së Arsimit dhe Sportit dhe mbulon me shërbimin e vet sistemin arsimor në rrethin dhe qarkun e Fierit.
Mbështetur në Vendimin e Këshillit të Ministrave nr.66, datë 3.2.2010 “Për riorganizimin e drejtorive arsimore rajonale dhe zyrave arsimore”, mbi bazën e të cilit është ngritur dhe funksionon, DAR Fier është përgjegjëse për sigurimin e cilësisë së shërbimit arsimor në qarkun e Fierit dhe kryen këto funksione kryesore:
· Mbështet ministrinë në hartimin e politikave të zhvillimit në fushën e arsimit parauniversitar, në nivel qarku, duke marrë parasysh veçoritë demografike, të terrenit, të zhvillimit ekonomik dhe të infrastrukturës vendore.
· Garanton zbatimin me përpikmëri të udhëzimeve të Ministrisë së Arsimit dhe Sportit.
· Ndjek realizimin e politikave rajonale, në përputhje dhe në zbatim të strategjisë kombëtare të zhvillimit të arsimit.
· Harton projekte me karakter vendor ose zbaton projekte me karakter kombëtar.
· Ndjek me përparësi arsimin profesional, duke marrë të gjitha masat për shtrirjen e tij.
· Menaxhon dhe zhvillon burimet njerëzore për rrethin e Fierit.
· Zbaton kurrikulën dhe zhvillon elementet rajonale të saj.
· Organizon provimet e maturës shtetërore dhe provimet e lirimit në rrethin e Fierit.
· Ndjek përzgjedhjen dhe shpërndarjen e tekstit shkollor në rrethin e Fierit.
· Zhvillon e mirëmban IT-në dhe bazën statistikore në shkollat e varësisë.
· Planifikon investimet e buxhetin e vet.
· Siguron asistencë juridike edhe për zyrat arsimore që ka në varësi.
· Realizon vlerësimin real të cilësisë së shërbimit të ofruar.
· Organizon dhe realizon trajnimin dhe kualifikimin e personelit mësimdhënës të shkollave që ka në varësi.
Në vartësinë e DAR Fier janë dy zyrat arsimore, ZA Lushnjë dhe ZA Mallakastër, të cilat kryejnë një numër funksionesh të përcaktuara në vendimin e KM. DAR Fier kryen edhe funksionet e zyrës arsimore për rrethin e Fierit.
ron_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn